4

ISIGIDIMI SAMAXOSA, AUGUST 1, 1874.

mkosi ongako onkosi ingu Yesu. Andikolwa mna ukuba kuko okungapezu kokuelake lakubona ilizwe.

Ngamadoda asebenzayo ndingati ukuqala I- Glasgow sixeko esenza kunene imikombe. Enye indawo yokwenzela imikombe yekayise nabana- kwabo bomka Dr. Stewart wase Lovedale. Abantu abasebenza kona baku 1,500. Kekaloku kwati ngenye imini bahlanganisana ngexesha ledinara, waza waposa amazwi atile kubo U-Mr Moody. Into eninzi yabo yazinikela ku Yesu. Kwenziwa intlanganiso ezinjalo nakwezinye indawo zokusebenza, kwaza nakuzo kwako iziqamo. Yinto eninzi kanye ngoku yabantu abasebenzayo abazinikele E-Nkosini bamshiya U-Satana nemisebenzi yake.

U-Mr. Moody ngumfo oyitabatileyo indawo eyayitetwe ngu Yesu kubadisipile bake eyokuti “ Yibani ngoko ninobulumko njenge nyoka, nibe ninge nabuqokolo njengamahobe.” Uti xa asukuba eza kuteta kubantu abangaguqukileyo, azamele ukuba kubeko intlanganiso yamagqoboka kufupi ukuze yona itandazele ukuba kubeko itamsanqa. Uti ke ahlale *eqinisekile* ukuba liya kubako. Aufanele na ukulandelwa lomzekelo ? Abangeti na abanye benu, xa baya kushumayela ngapandle nge Cawa aze omnye wabashumayeli ahlanganise iqelana elikoyo la Makristu ukuba lona licele itamsanga. Ukuba eliqinga libe lilandelwa ngabaninzi, ngentliziyo ezitobileyo nenyanisileyo, ngebebaninzi ngapezulu abahedeni abazilahlayo indlela zabo, bazinikele ku Tixo.

IZIXAKANISO ZELIZWI.

Kwincwadi ebibalwe ngu Rev. J. Chalmers, eyibalela abafundisi bapesheya, ebatyela ngoku- hambiseka komsebenzi welizwi apo akona, kuko namazwi anga angaqondwa ngabantsundu ati, “Bambi kokuba ndigqibe make ndikankanye indawo ezimbini ezinamandla ezikucasileyo ukuhamba kwelizwi apa. Eyokuqala kukutanda ukusela utywala, endikubona ukuba kuya kukula ngokukula. Ababantu bamelwe zinkantini ezine ezinokufikelelwa kalula. Ukuzibiza kwazo zona ziti zizihotela. Kukade nditeta ndibala ngazo kodwa akubonakali nto ivelayo koko. Andina- kuzixela intlungu azivayo umfundisi xa afika emzini kusele abantwana nezinja kwakupela, aze ukubuza kwake apo kuyiwe kona ati, ‘ namhla kuyiwe kuselwa ngapina?’ Kuzeke kufuneke ukuba aye ngokukauleza ukwenzela ukuba alike besapilile, angaposi iperile ezihangwini.

“ Nokuba kupina apo ifikileyo kona ibrandi isisixakaniso elizwini. Nge Cawa etile ngo Decem­ber sake apa senza intshumayelo ezicasene nayo. Ndiyazoyika iziqamo engati iqubela kuzo. Noko tina apa esikolweni singati sisasindile, endibulela U-Tixo ngoko. Kuko omnye umfundisi okala ngokuti olutshaba selungene nase mhlambini apo akona. Imisebenzi ayikatalelwe.

“ Enye indawo etintela ilizwi kukukolwa ebutini. Kubonakala ukungati abantu baya beqiniseka ngakumbi nangakumbi kuko. Andinakusixela isizatu soko ngapandle kokuba kube kukuswela ukunyamekela Igospel.”

AMANZABOMVU.

Lamazwana alandelayo ateta ngesi sifo senkomo kutiwa ngamanzabomvu avela kumfo wase Natal, okade naye efelwa zinkomo. Siya kolwa ukuba oba noncedo kwabo abafuna ukwazi ngaso nokuliambisa kwaso. Sinokoyika nati ukuba siya kuda sifike nalapa. Kulungile ke ngoko ukuba bonke balinge ukukwazi konke okuse kusaziwa ngaso. Uti lomfo usibaleleyo ngaso :—

Esisifo sesine minyaka emihlanu siko pakati kwemihlambi yenkomo E-Natal. Leminyaka siya sisanda ngokwanda, sifikelela kwindawo ezintsha. Akubonakali ukuba kuko indawo apa E-South Africa esingayi kuyi fikelela. Ukungena kwaso kangangoko siqondiweyo, kusuke iti inca eke yadliwa zinkomo ezinaso isale iselinobuhlungu iselinokuzisulela eziya kudla kulo ndawo. Into engade incede ke ngoko kukuti zingavunyelwa ukuba zihamba hambe inkomo zamacala anaso.

Ezona nto zisate zakolisa ukufa zinkabi, endikolwa ukuba isizatu soko kukuba indawo zokukulula emacaleni endlela sezihleli zizele sona. Asizizo zodwa noko ezifayo, kuba kuke kude kufe namatole nemazi.

Enye yendlela zaso esi sifo kukuba ungafanelana ungenise enaso emhlambini wako mhlaumbe ungade ube ngumnyaka kungekabiko yimbi isitabatayo. Londawo ibangele ukuba abanye bacinga ukuba asisuleli. Asihambi ngokulingeneyo, kuba kwenye indawo kungafa nokuba ngamashumi asibozo, kwenye zibe lishumi kube kupela, nakwindawo obungalindela ukuba ziya kufa ngokulinganayo. Kanjalo kwezinye indawo kuti xa bati ngoku sidlule kanti kukona siza kubulala.

Akulula ukuluxela uhlobo lokuhamba kwaso. Kodwa indawo eqinisekileyo yile yokuba sesihleli sisonke emacaleni endlela zenqwelo zase Natal. Sekunexeshana siko kwa Adam Koko; nase Free State nese Transvaal sesifikile ; sesike sabonwa nakwele Diamond.

Kangangoko saziwa ngako asizihli kude kube kabini. Indawo yokwaziwa kwaso uti omnye umfo ukuzixela “ Esisifo kutiwa ngamanzabomvu sifana nenyongo xa sisaqalayo. Into yokuqala ebonakalayo iya ingati iyasindana inkomo, ibe budenge ; iti noko ihambayo nezinye itande ukulandela, ingadli kakulu. Emva kweyure ezimbalwa uti uyibone imi ingati ishwabene iyaqaqanjelwa; uze ufike isitsho ngento ebomvu yakufuna ukungati ipalaza amanzi. Sakuya siqubela pambili eso sifo isike inge ife amanqe, Ikakulu inkoma igula intsuku ezintlanu, noko zikoyo ezifa kwangolo kuqala. Iti yakuhlinzwa kubeko ivumba elibi kunene, kufikwe inyama izele igazi; kuze kanjalo kufikwe izintso nozibindi zidumbile ; nesinyi kufikwa sinjalo, singati sizele igazi.”

INTLANGANISO YOKUBULISA ITI-
TSHERE ETILE.

Ngomhla 27 ka July kube kuko E-Xesi lika Gqadushe intlanganiso yemigcobo nokubulela nokubulisa U-Mr. John Mtila. Lomfo uselenexesha elikulu esibenza pakati kwabobantu, efundisa intsapo zabo ngentliziyo ezinikeleyo,

enyamekileyo enenzondelelo nezitobileyo. Ube- ngomnye wetitshere ezinganeli ukufundisa incwadi zodwa ezintsatsheni, koko ubesiti azifundisi nokuzipata nokutobeka, akwenze oko ngamazwi ake nangomfuziselo wezenzo ezilungileyo azibeka pambi kwazo. Ubete ngalo ndlela wazuza ukutandeka nokubekwa ngabo bonke abamaziyo. Kekaloku nguku useza kuquba eyake imfundo E-Lovedale, elungiselela ukuba ngumshumayeli. Bate ke abantwana nabazali benza intlanganiso yokupunga nokuzigcobisa ukubulela ukuba ebenzele umsebenzi ongaka. Ude waya yena entlanganisweni apo engayazi umsebenzi wayo. Emisibenzini ebisenziwa naye ubencedisa eba kwenziwa imigcobo kodwa. Abantu bebete bamfi- hlela ngokukumbulela ukuba akayi kuya akuyazi kuba engumntu onje ukuzitoba kwake. Kute ke ngokuhlwa, kwakuba sekuhlangenwe wandula akuxelelwa ukuba kuhlangenwengaye. Abantwana bamnike incwadi ye Zib'alo Ezingcwele baza abantu abakulu bamnika iwatshi (intsinjana yamaxesha.) Asikuko nokuba sibe nokuvuyiswa yilondawo, yokubonakalisa ukuba umsebenzi olungileyo uyabulelwa. Siyatemba ukuba baninzi abaya kuzamela ukuhamba emanyateleni ake. Yanga I-Nkosi ingaba naye kude kube sekupeleni, imo- melezi kulo umsebenzi aufunayo ngoku, njengokuba ibe imxasile kowokufundisa intsapo.

IYEZA LOKWEKWE EZIGUSHENI.

Isekritari yale koloni ibisand’ ukubalela kwi government yase Victoria E-Australia ukuba iyazise ngeyeza elisetyenziswa kona xa igusha zingenelwe lukwekwe. Impendulo evela kona siya kolwa ukuba ingaba noncedo kwabaninzi abantsundu. Iti,—

“ Kufike kuxutywe ikalika ne sulfur, ize uku- hnganiselwa kwazo ezonto kutatyatwe *iounce* (amatyana okulinga) zesulfur ezine, zize ezekalika ecokisekileyo zibe mbini, zigalelwe emanzini ali- ngene lomlinganiselo kuti yi *gallon.* Kufuneka ukuba ike ikalika leyo nesulfur zihluzwe ngesefu ecikizekileyo, zizeke zixutywe zingekagalelwa emanzini, zandule ukugalelwa emanzini abandayo, zipekwe zibiliswe iminiti ezilishumi. Kuti kwa- kwenjiwa njalo Uze ibala lazo lifane nelelamuni. Ukwenzela ukuze kukaulezeke ukusebenza kuti ngaxesha nye kubiliswe iponti (zobunzima) ezimashumi matandatu zesulfur, zixutywe nezi- mashumi matatu zekalika zigalelwe kwigallon ezimashumi matandatu. Ziti ke zakuba neminiti ezilishumi zibila kuze kubuye kugalelwe ikulu elinamashumi asibozo legation zamanzi abandayo nokuba ngashushu. Iti ke igusha iqujiswe kulomanzi, abe kusoloko elunyukelwe ukuba abe shushu kangangoko inokunyamezela ngako igusha. Kufuneka kanjalo ukuba imane ukuntwiliselwa yonke kunye nentloko, ize ke ihlaliswe emanzini iminiti ibenye nokuba zimbini. Kuti kwakudlula intsuku ezilishumi ibuye ipindwe lonto, ize ke ipile igusha. Eliyeza asikuko nokuba liya nconywa apo like lalingwa.”